آمریکا ساوونما ناظیری اشتون کارتر، بؤلگه‌سل امنیت مسئله‌لرینی دانیشماق اوچون جمعه گونو تورکیه‌یه گله‌جک.
آمریکا ساوونما ناظیرلیگین‌دن (پنتاگون) ائدیلن آچیقلامایا گؤره، ناظیر اشتون کارتر، 20-27 اوکتوبر تاریخ‌لری آراسیندا داعش ایله موباریزه‌نین اهمیت‌لی اورتاقلارییلا گؤروشمک و ناتو ساوونما ناظیرلری توپلانتیسینا قاتیلماق اوچون تورکیه، بیرلشیک عرب امیرلیک‌لری، فرانسا و بلژیکه سفر ائده‌جک.
پروقرامینا تورکیه‌دن باشلایا‌جاق اولان کارتر، 21 اوکتوبر جمعه گونو تورک مسئول‌لارله بیر آرایا گله‌جک.
پنتاگون آچیقلاماسیندا، کارترین تورکیه‌دکی دانیشیق‌لاریندا بؤلگه‌دکی امنیت مسئله‌لری‌نین یانیندا عراق و سوریه‌دکی گلیشمه‌لرین اله آلیناجاغی قید ائدیلدی.
